གོང་སྨྲས་ལྟར་རྩོམ་པ་པོ་ཁོ་ལ་སྦྲང་ཆར།རྩོམ་སྒྲིག་ཁང་དུ་ལས་ཀ་གཉེར་བའི་གོ་སྐབས་ཐོབ་པ་ཡིས།རྩོམ་རིག་གསར་རྩོམ་གྱི་ལམ་བུར་ཞུགས་པའི་གོམ་པ་ཇེ་བརྟན་དུ་གྱུར་པས་ན།ཕུལ་བྱུང་བརྩམས་ཆོས་སྐོར་ཞིག་ནི་ཆར་ཤུལ་གྱི་ཤ་མོ་བརྡོལ་བ་བཞིན་བོད་ཁུལ་གྱི་དུས་དེབ་དང་ཚགས་པར་སྣ་ཚོགས་སྟེང་མངོན་པར་སྣང་སྟེ།བརྩམས་ཆོས་གཙོ་བོ་ལ་སྒྲུང་གཏམ་ཐད་སྤྱང་ཀིལུག་རྫི་དང་ཁོའི་ཆུང་མ།དང་།གངས་ལྗོངས།རྣམ་ཤེས་ཀྱི་འཇིག་རྟེན།ཨ་ཁུ་རྣམ་རྒྱལ་དང་ཁོའི་གནའ་རྒྱའི་ཚེ་ལོ།ཨ་མ་དང་ཙིག་མ།སོགས་འདུགདེ་ལས་སྔ་མ་དང་ཕྱི་མ་གཉིས་ལ་སོ་སོར་སྐབས་དང་པོ་དང་སྐབས་བརྒྱད་པའི་སྦྲང་ཆར་རྩོམ་རིག་བྱ་དགའ་ཐོབ་ཅིང་།སྙན་ངག་ལ་རིག་པའི་བུ་ཆུང་ཡི་མུག་གཏམ་གྱིས་འཆི།དང་།མཚང་བརྟོལ་དྲང་སྲོང་ངག་གི་ཕུར་བུ།སྡེ་ཆེན་རྩེ་ར།སྲིན་པོ་རྫ་འདབས་ཀྱི་མགྱོགས་བྲིས།བཅས་ཡོད་པ་དང་།ལྷུག་རྩོམ་ནི་ལྕགས་ཐབ།དང་།སིལ་སྡོང་།མཐའ་མཇུག་གི་ཞལ་མཇལ།སོགས་འདུག་ལ།དཔྱད་རྩོམ་ཐད་རྩོམ་སྒྲིག་པའི་སྤུས་ཚད་ཇི་ལྟར་མཐོར་འདེགས་གཏོང་བའི་སྐོར་གྱི་བསམ་གཞིགདང་།གེ་སར་སྒྲུང་ལས་སྣང་ངུ་གཡུ་སྟག་གི་དཔའ་བོའི་སྣང་བརྙན་ལེགས་གྲུབ་བྱུང་བའི་རྒྱུ་རྐྱེན་ལ་དཔྱད་པ།བཅས་ཡོད་དོ།།དེ་དག་ལས་སྒྲུང་གཏམ་ཐད་བླངས་པའི་གྲུབ་འབྲས་ནི་གཟེངས་སུ་ཐོན་ཏེ།ལོར་མཚོ་སྔོན་མི་རིགས་དཔེ་སྐྲུན་ཁང་གིས་རྒྱལ་ཁབ་དབུ་བརྙེས་ནས་ལོ་འཁོར་བའི་ལེགས་སྐྱེས་སུ་ཨ་སྨྱོན་བཀྲ་ཤིས་དོན་གྲུབ་ཀྱི་སྒྲུང་གཏམ་དེབ་སྟོན་གྱི་རང་སྒྲཞེས་པ་པར་སྐྲུན་འགྲེམ་སྤེལ་བྱས་པར།རྒྱ་ཆེའི་ཀློག་མཁན་མང་པོས་དགའ་བསུ་ཐོབ་པ་བཅས་ལས་གཞན།སྒྲུང་གཏམ་དེབ་འདི་ལ་སྔ་ཕྱིར་སྐབས་བདུན་པའི་རྒྱལ་ཡོངས་གྲངས་ཉུང་མི་རིགས་རྩོམ་རིག་རྟ་མཆོག་བྱ་དགའ་དང་།སྐབས་གཉིས་པའི་རྒྱལ་ཡོངས་གངས་རྒྱན་རྟགས་མ་ཡི་རྩོམ་རིག་གསར་རྩོམ་བྱ་དགའ་སོགས་ཐོབ།